Diari Oficial de la Generalitat Valenciana


Sumari del DOGV 5416, del 28-12-2006 (2006/15445)

ORDE de 27 de novembre de 2006, de la Conselleria de Cultura, Educació i Esport, per la qual es convoca concurs públic per a la concessió de beques de formació de personal tècnic de biblioteques de Formació Professional del Mòdul III, de Biblioteconomia, Arxivística i Documentació, en centres i servicis bibliotecaris de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5416

Data del DOGV
:   28-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/15341


Data del document
:   27-11-2006

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * professió de la informació
    * assignació per estudis
    * ensenyament professional

ORDE de 27 de novembre de 2006, de la Conselleria de Cultura, Educació i Esport, per la qual es convoca concurs públic per a la concessió de beques de formació de personal tècnic de biblioteques de Formació Professional del Mòdul III, de Biblioteconomia, Arxivística i Documentació, en centres i servicis bibliotecaris de la Generalitat. [2006/15086]  
Les biblioteques en la Societat de la Informació s'han convertit en les entitats culturals idònies on tot ciutadà pot accedir als recursos que aporten les noves tecnologies i suports de la informació i, per tant, garantixen així el dret a la igualtat en l'accés a la informació que té tot ciutadà en una societat democràtica, oberta i transparent. Les biblioteques són portes obertes a la cultura, la informació i l'educació i, a més, realitzen la labor d'enllaç entre els mitjans d'informació tradicionals i els nous mitjans organitzant l'accés al coneixement. Per tant, la formació de personal tècnic en biblioteques requerix, a més de coneixements tècnics especialitzats, una pràctica que només es pot adquirir per mitjà del coneixement de les activitats que es realitzen en estos centres.  
Fent ús de les facultats que em conferix l'article 35 de la Llei de la Generalitat 5/1983, de 30 de desembre, de Govern Valencià,  
ORDENE  
Primer  
Convocar concurs públic per a la concessió de 8 beques de formació de personal tècnic de Formació Professional del Mòdul III, de Biblioteconomia, Arxivística i Documentació, en centres i servicis bibliotecaris de la Generalitat, les quals es repartixen de la forma següent:  
- Centres bibliotecaris de la província de Castelló (1).  
- Centres bibliotecaris de la província d'Alacant (3).  
- Centres bibliotecaris de la província de València (4).  
Així mateix s'aproven les bases per les quals es regix esta convocatòria, incloses com a annex I, i els models de sol·licitud per a les esmentades beques, inclosos com a annex II, i de la fitxa de manteniment de tercers, com a annex III.  
Segon  
Les beques es concediran a càrrec de l'aplicació pressupostària 43.80.67.444.80.6, línia codi comptable T4412000, i per un import màxim de 56.250 euros, i quedarà condicionada la concessió de les beques a l'aprovació dels pressupostos de la Generalitat per al 2007, de conformitat amb el que disposa l'Orde de 26 de setembre de 1994, de la Conselleria d'Economia i Hisenda.   
Disposició addicional  
Única  
Conforme a l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, tots els actes dictats en l'expedient de subvenció que es convoca per la present orde s'entendran condicionats al fet que, en dictar la resolució de concessió de la subvenció, subsistisquen les mateixes circumstàncies de fet i de dret existents en el moment en què es van produir aquells actes.  
Disposicions finals  
Primera  
Es delega en el director general del Llibre i Biblioteques la facultat de resoldre la concessió d'estes beques i se l'autoritza perquè, en l'àmbit de les seues competències, adopte les mesures necessàries per al desenvolupament i l'aplicació d'esta orde.  
Segona  
La present orde produirà efectes des del dia de la publicació en el Diari Oficial de la Generalitat.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu en els terminis i davant els òrgans que s'indiquen a continuació:   
a) El recurs de reposició haurà d'interposar-se davant el conseller de Cultura, Educació i Esport en el termini d'un mes comptador des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
València, 27 de novembre de 2006  
El conseller de Cultura, Educació i Esport  
ALEJANDRO FONT DE MORA TURÓN  
ANNEX I  
Bases per les quals es convoca concurs públic per a la concessió de beques de formació de personal tècnic de biblioteques de Formació Professional del Mòdul III, de Biblioteconomia, Arxivística i Documentació, en centres i servicis bibliotecaris de la Generalitat.  
Primera  
L'objecte d'esta convocatòria és la concessió de 8 beques de formació de personal tècnic de biblioteques de Formació Professional del Mòdul III, de Biblioteconomia, Arxivística i Documentació, en centres i servicis bibliotecaris de la Generalitat.  
Segona  
La duració de cada una de les beques serà de huit mesos i el seu import serà de 7.031,25 euros, pagadors en pagaments cada dos mesos.  
Estes beques són incompatibles amb altres que pogueren concedir-se per a la mateixa activitat o semblant i amb qualsevol tipus de relació laboral que supere les 15 hores de treball setmanal.  
En la sol·licitud, els aspirants hauran d'elegir obligatòriament entre l'opció de la província d'Alacant, la de Castelló o la de València. En l'adjudicació de les beques de cada província i en la configuració de la llista d'espera corresponent es tindrà en compte únicament els aspirants que hi hagen optat.  
Tercera   
Les beques objecte d'esta convocatòria s'adjudicaran per mitjà de concurs entre els diversos aspirants a estes, que reunisquen els requisits següents i els acrediten documentalment:  
a) Tindre la nacionalitat de qualsevol estat membre de la Unió Europea i aveïnament administratiu en qualsevol municipi de la Comunitat Valenciana.  
b) Hauran de ser titulats en el Mòdul III de Formació Professional, de Biblioteconomia, Arxivística i Documentació.  
c) No podran obtindre la condició de beneficiaris aquells sol·licitants que incórreguen en algun dels supòsits previstos en l'article 13 de la Llei 38/2003, de 17 de novembre, General de Subvencions.  
Quarta   
1. Les sol·licituds han de dirigir-se a la Conselleria de Cultura, Educació i Esport, Direcció General del Llibre i Biblioteques, i podran presentar-se en el Registre Auxiliar de la Biblioteca Valenciana (Monestir de Sant Miquel dels Reis. Avda Constitució, 284. 46810 València) o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En este últim cas, es recomana al sol·licitant remetre un fax a l'òrgan gestor de la convocatòria (Direcció General del Llibre i Biblioteques: 54 0177738), indicant el número i la data d'entrada al registre.  
2. El termini de presentació de sol·licituds serà de vint dies hàbils, comptats a partir de l'endemà de la publicació de la present convocatòria en el Diari Oficial de la Generalitat Valenciana.   
3. Les sol·licituds hauran d'acompanyar-se de la documentació següent:  
a) Certificat acadèmic personal que acredite que s'ha aconseguit la titulació requisit de la convocatòria i on consten les qualificacions obtingudes i el nombre de convocatòries per assignatura.  
b) Curriculum vitae.  
c) Certificat d'empadronament.  
d) Tota la documentació que considere pertinent adjuntar com a mèrit personal. En cas de treballs realitzats o publicats, se n'haurà d'adjuntar una còpia.  
e) Fotocòpia del DNI o passaport.  
f) L'imprés d'alta de tercers, que apareix com a annex III de la present orde, omplit com cal.  
g) Declaració responsable de no incórrer en alguna de les circumstàncies per a obtindre la condició de beneficiari establides en l'article 13.2 de la Llei General de Subvencions.  
4. Tota la documentació haurà de presentar-se en documents originals o en fotocòpies compulsades com cal. La documentació que no complisca estos requisits no serà tinguda en compte a l'hora de baremar l'expedient personal del sol·licitant.  
5. Si la sol·licitud no reunix els requisits i documents que s'assenyalen en esta base es requerirà l'interessat perquè, en un termini de deu dies hàbils, esmene la falta o acompanye els documents preceptius, amb indicació que, si no ho fera així, es tindrà en compte a l'hora de dictar la resolució i es considerarà que desistix de la sol·licitud, d'acord amb l'article 71.1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
Quinta  
Per a la valoració dels mèrits dels sol·licitants es constituïx una Comissió Qualificadora integrada per:  
President:  
- Cap de l'Àrea del Llibre i Biblioteques.  
Vocals:  
- Un Cap de Servici de la Direcció General del Llibre i Biblioteques.  
- Inspector de Biblioteques.  
- Un Cap de Secció de la Direcció General del Llibre i Biblioteques.  
Secretari:  
- Cap de la Secció de Documentació Bibliotecària.  
a) La Comissió Qualificadora elaborarà la seua proposta en el termini de 75 dies hàbils, comptats a partir de l'endemà del dia en què finalitze el termini de presentació d'instàncies, i disposa de facultats per a realitzar per mitjà dels seus membres totes les comprovacions que considere necessàries per a la qualificació dels mèrits adduïts, així com la realització d'una prova pràctica o entrevista, si és procedent, si ho considera oportú.  
b) L'òrgan competent per a l'ordenació i instrucció és l'Àrea de Coordinació del Llibre i Biblioteques. Una vegada finalitzada la valoració corresponent dels expedients de cada un dels aspirants, la Comissió Qualificadora elevarà la proposta corresponent al director general del Llibre i Biblioteques, el qual resoldrà per delegació l'adjudicació de les beques. La resolució es publicarà en el Diari Oficial de la Generalitat.  
Així mateix, la Comissió Qualificadora podrà formular una proposta en el sentit que siguen declarades desertes les beques de col·laboració si, al seu parer, no hi ha concursants amb mèrits suficients per a adjudicar-les.  
c) El termini màxim per a resoldre és de quatre mesos.  
Sexta  
La valoració de les sol·licituds presentades i selecció dels becaris que haurà de proposar al director general del Llibre i Biblioteques serà realitzada per la Comissió Qualificadora tenint en compte les condicions i els criteris següents:  
1. S'avaluaran les condicions de mèrit justificades com cal que hagen aportat d'acord amb les puntuacions següents:  
a) Expedient acadèmic personal, de 0 a 10 punts.  
b) Realització de cursets especialitzats de Biblioteconomia i Documentació, de 0 a 4 punts.  
c) Altres mèrits relacionats amb la matèria objecte d'esta convocatòria que puguen al·legar-se, de 0 a 4 punts.  
d) Altres titulacions que no constituïsquen requisit per a la concessió de la beca, màxim 2 punts:  
- títol de doctor, 2 punts,  
- títol de llicenciat o equivalent, 1 punt,   
- diploma universitari o equivalent, 0'5 punts.  
2. Aquelles sol·licituds que no aconseguisquen un mínim de set punts en l'avaluació general, seran desestimades tant per a la concessió de les beques com per a ser tingudes en compte a l'hora d'elaborar les llistes d'espera.  
3. En cas d'empat entre dos aspirants a beca, primarà en la llista d'atorgament de beques o en la llista d'espera l'aspirant amb més puntuació en l'expedient acadèmic personal (apartat A del barem). En cas de persistir l'empat, es primarà l'aspirant amb més puntuació en l'apartat C del barem. En cas de persistir l'empat, es primarà l'aspirant amb més puntuació en l'apartat B del barem.  
4. En cas que durant el període de realització de la beca s'esgote la llista de reserva i quede més d'un mes natural de beca per gaudir, es tornarà a oferir la possibilitat d'adjudicació d'esta als aspirants que hi van renunciar en el seu moment sense haver arribat a realitzar cap període de beca. En este cas, se seguirà l'orde d'aspirants establit per la resolució de la convocatòria.  
Sèptima   
Són obligacions del beneficiari:  
a) El beneficiari en el moment de l'atorgament haurà d'aportar els certificats que acrediten que el sol·licitant es troba al corrent de les obligacions tributàries i amb la Seguretat Social, en els termes establits en l'Orde de la Conselleria d'Economia i Hisenda de 30 de maig de 1996 (DOGV de 21 de juny de 1996). Esta acreditació es realitzarà per mitjà de la presentació dels certificats pertinents expedits per les corresponents delegacions d'Hisenda de l'Estat, les tresoreries territorials de la Seguretat Social i els servicis territorials d'Hisenda de la Conselleria d'Hisenda, els quals s'hauran de presentar abans de la concessió de la beca.  
Els sol·licitants que així ho desitgen podran autoritzar a l'òrgan convocant perquè demane el certificat d'estar al corrent de les obligacions amb la Seguretat Social davant de la Tresoreria de la Seguretat Social per via telemàtica, en este cas no serà necessària l'aportació de dit certificat. L'autorització ha de constar en la pròpia sol·licitud.  
b) Realitzar les activitats de formació i pràctiques que el tutor i personal tècnic del centre corresponent els encomane, raó per la qual hauran d'estar-se en els locals del centre o servici corresponent, les quals estaran en funció de la formació dels becaris i en cap cas substituiran els treballs ordinaris del centre o la seu.  
c) Acreditar davant la Conselleria de Cultura, Educació i Esport la realització de l'activitat o l'adopció del comportament, així com el compliment dels requisits i les condicions que determinen la concessió o el gaudi de l'ajuda.  
L'acreditació es realitzarà per mitjà d'un certificat del director del centre o del servici on s'haja gaudit la beca i la presentació d'una memòria detallada de les activitats de formació realitzades pel becari. Esta memòria, que tindrà un mínim de 5 fulls i un màxim de 10, s'haurà de presentar en el Servici del Llibre i Biblioteques en el termini de deu dies una vegada finalitzada la beca.  
d) El sotmetiment a les actuacions de comprovació i control financer a efectuar per l'òrgan concedent, o qualssevol altres actuacions de comprovació i control financer que puguen realitzar els òrgans de control competents, per a la qual cosa haurà d'aportar tota la informació que li siga requerida en l'exercici d'estes actuacions, d'acord amb el que s'establix en l'art. 46 de la Llei 38/2003, de 17 de novembre, General de Subvencions.  
e) Comunicar a la Conselleria de Cultura, Educació i Esport l'obtenció d'altres beques, subvencions, ajudes, ingressos o recursos per a la mateixa finalitat, procedents de qualssevol administracions o ens públics.  
f) Procedir al reintegrament dels fons percebuts en els supòsits contemplats en l'art. 37 de la Llei 38/2003, de 17 de novembre, General de Subvencions.  
Octava  
Les beques s'abonaran fraccionadament cada dos mesos per mitjà de transferència bancària, amb la justificació prèvia d'haver-se realitzat l'activitat que va motivar-ne la concessió.  
Si el becari renuncia a la beca abans de la finalització d'esta, se li pagarà la part proporcional de la beca d'acord amb l'activitat realitzada.  
El període mínim realitzat de beca que dóna dret al guany econòmic de la part proporcional de beca és d'un mes natural. Si el becari renuncia a la beca abans d'haver complit un període mínim de beca d'un mes natural, no tindrà dret al guany de la part proporcional de la beca realitzada. Les economies que puguen produir-se en estos casos, s'acumularan en la mateixa línia de beques i les podran gaudir els següents adjudicataris de la beca.  
Novena   
El director general del Llibre i Biblioteques nomenarà els tutors dels becaris segons la seu on es desenvolupe la seua formació. Els tutors s'encarregaran de la direcció de la formació i de les pràctiques a realitzar.   
Deu  
Esta beca és incompatible amb qualsevol altra. Tota alteració de les condicions tingudes en compte per a la concessió de les beques, donarà lloc a una reducció de la quantia de la subvenció.  
Onze  
Quedarà sense efecte la concessió de la beca, després de l'audiència a la persona interessada, quan no es realitze l'activitat que va motivar la concessió, quan deixen de reunir-se els requisits que es van exigir o quan s'incomplisquen, sense causa que ho justifique, les condicions establides en la present convocatòria. Quan siga per causes justificades es pagarà la part proporcional.  
Dotze   
Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destí de la beca, els agents encarregats de realitzar-la podran acordar la retenció de les factures, els documents equivalents o substitutius i qualsevol altre document relatiu a les operacions en què eixos indicis es manifesten.  
Serà procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en els articles 36 i 37 de la Llei 38/2003, de 17 de novembre, General de Subvencions.  
El control financer de les beques i les infraccions i sancions administratives que es deriven de les funcions de control es regularan d'acord amb el que es preveu en el títol III i IV de la Llei 38/2003, de 17 de novembre, General de Subvencions.  
Tretze  
La concessió i l'aprofitament de la beca no implicarà cap vinculació laboral o administrativa amb la Conselleria de Cultura, Educació i Esport, ni amb cap dels centres i servicis dependents de la Generalitat, ni suposa cap compromís d'incorporació posterior a les plantilles d'eixos centres.